أحد علماء الفيزيا اسمه كراوس بيقول إن موضوع المثلية الجنسية دا بيكون شيء طبيعي في أى جنس بنسبة 10% يعنى حتى الحيوانات عندهم بنسبة 10% مثلية جنسية .. ..فهو كان بيسال ليه ربنا خلقهم كدا وان دا غريزة طبيعية ؟عندهم وبعدين نعاقبهم
- بالنسبة للعمّ كراوس ممكن نجاوب عليه ونقول له : سيادتك عالم "فيزياء نظرية" بتتكلم ليه في الأحياء؟ مش عيب؟ وممكن نقول له برضه : سيادتك ملحد مشكلتك أن ربنا خلق ناس شواذ وللا مشكلتك أن ربنا أصلًا مش موجود؟  في مقدمات ما ينفعش نقفز عليها واحنا بنتكلم مع الملحدين يعني مثلًا تلاقي ملحد جاي يكلمك في زواج النبي من عائشة هو احنا اتفقنا أن دي المشكلة أصلًا ياعم؟ أنت بتتكلم في خلق السماوات والأرض والكلام دا لسه بدري عقبال ما نوصل للإسلام!  كذلك عمك كراوس يعني أنت مشكلتك في أنهم هيتحاسبوا ولو ما اتحاسبوش يبقى الله حق؟!  نتكلم في المقدمات وبعدين نخش في التفاصيل!  نيجي لكلامه بقى : 10% من الأجناس شواذ جنسيًا ، عملها إزاي الإحصائية دي؟ أي كلام! ودي آخرة اللي يتكلم في البيولوجي وهو بتاع "فيزياء نظرية"!  يبقى نصحح السؤال ويبقى كالتالي : " ربنا سبحانه وتعالى خلق ناس من الناس شواذ - طبيعة - يعني ما اكتسبوش السلوك الشاذ دا ، بل مجبولون عليه ، وهيحاسبهم على الشذوذ دا ، ليه؟  1- خلينا نفترض أنهم فعلًا السلوك دا طبيعتهم يعني هما لقوا نفسهم بيستثاروا من الذكور فجأة كده ولما احتلموا احتلموا بالذكور-دا طبعًا فرض-هل دا يرفع عنهم الحساب؟  الشخص الطبيعي اللي بيميل للنساء ربنا هيحاسبه لو "زنى" بالنساء برضه!  يعني ايه؟ ، يعني هو عنده شهوة للنساء وبيحبهم بس ربنا شرع له طريق حلال لتفريغ الشهوة دي طيب مش قادر عليه أو مش لاقيه يبقى ماقداموش حل خالص غير الصبر!.  لو هيفرغ الشهوة دي بالزنا بقى حرام عليه!  فكذلك الشخص الشاذ هو بيميل للذكور وميله دا حرام لازم عليه يصبر دا بفرض أنه طبيعته كده يعني 2- هل لو هي دي طبيعته لا يمكن علاجه منها؟  كل مصحات العالم النفسية قبل سنتين من الآن كانت بتعالج الشواذ وكانت نسبة العلاج بتوصل لنسب مرتفعة جدًا وأنا بنفسي شفت حالات من دي هنا في مصر وتابعت سجلها العلاجي واتعالجوا وبقوا طبيعين خالص زي باقي البني آدمين بدون تدخل "بيولوجي" الموضوع كله كان "علاج نفسي" في المقام الأول! ودا يقودنا لإبطال الفرض القائل أن الموضوع "انحراف جيني" بيخليه غريزته كده دا مش صحيح إطلاقًا وهو عبارة عن بروباجندا بيروجها الشواذ مش أكتر!  وحكاية الجين دي ثبت عدم دقتها علميًا من 20 سنة تقريبًا. 3.الهوية الجنسية بتتشكل وفقًا لعوامل اجتماعية ونفسية وتربوية منذ الصغر مش بيولوجية والحالات تشهد.